钦定古今图书集成/理学汇编/学行典/第252卷 > 董邦敬
## 钦定古今图书集成/理学汇编/学行典/第252卷 > 董邦敬

按《宁海县志》：“董邦敬，号内斋，上隍人。敦孝友，笃信义，
少虽贫窭，每有善行。偶拾遗金归，谓妻曰：‘我若利其
所失，彼必因失而挫其志矣，吾不忍也’。因持以质还。
一日病革，梦见一神人，命查鬼录，寿已当终，因其还
金改注寿至六旬，产置千亩，有一子芹藻生香，即命
左右立送还阳。越三日复活，后果如神人所言，丝毫
不爽。”生员光溥，即其子也。厥后克昌，书香不绝。